SL Uradni list Evropske unije L 175/61

DIREKTIVA KOMISIJE 2006/59/ES

z dne 28. junija 2006

o spremembi prilog k direktivam Sveta 76/895/EGS, 86/362/EGS, 86/363/EGS in 90/642/EGS glede mejnih vrednosti ostankov karbarila, deltametrina, endosulfana, fenitrotiona, metidationa in oksamila

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 76/895/EGS z dne 23. novembra 1976 o določanju najvišjih dovoljenih ravni za ostanke pesticidov v in na sadju in zelenjavi (1), ter zlasti člena 5 Direktive,

ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih (2), in zlasti člena 10 Direktive,

ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v in na živilih živalskega izvora (3), in zlasti člena 10 Direktive,

ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo (4), in zlasti člena 7 Direktive,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (5), in zlasti člena 4(1)(f) Direktive,

ob upoštevanju naslednjega:

(1) Pri žitu in živilih rastlinskega izvora, vključno s sadjem in zelenjavo, vsebnost ostankov odraža uporabo najmanjših količin pesticidov, potrebnih za učinkovito varstvo rastlin, uporabljenih na tak način, da je vsebnost ostankov najmanjša možna in toksikološko sprejemljiva, ob upoštevanju zlasti varovanja okolja in predvidenega vnosa pri zaužitju hrane za potrošnike. Pri živilih živalskega izvora vsebnost ostankov odraža krmljenje živali z žiti in krmo rastlinskega izvora, tretirano s pesticidi, in neposredne posledice morebitne uporabe veterinarskih zdravil. Mejne vrednosti ostankov (MRL) Skupnosti predstavljajo zgornjo mejo vsebnosti takšnih ostankov, za katere se lahko pričakuje, da bodo ugotovljeni v živilih, kadar je upoštevana dobra kmetijska praksa.

(2) Mejne vrednosti ostankov se za pesticide nenehno pregledujejo in spreminjajo, da se upoštevajo nove informacije in podatki. Mejne vrednosti ostankov so določene na spodnji meji analitskega določanja, če registrirana uporaba fitofarmacevtskih sredstev nima za posledico zaznavnih količin ostankov pesticidov v ali na živilu, če ni registriranih uporab, če uporabe, ki so jih države članice registrirale, niso temeljile na potrebnih podatkih ali če uporabe v tretjih državah, zaradi katerih pride do ostankov v ali na živilih, ki lahko gredo v promet na trgu Skupnosti, niso bile podprte s takimi potrebnimi podatki.

(3) Komisija je bila obveščena, da bi bilo treba za več pesticidov sedanje MRL revidirati v smislu dostopnosti novih informacij o toksikologiji in vnosu s hrano potrošnikov. Komisija je pozvala ustrezne države članice poročevalke, da dajo predloge za revidiranje MRL Skupnosti. Taki predlogi so bili predloženi Komisiji.

(4) Doživljenjska in kratkodobna izpostavljenost potrošnikov pesticidom iz te direktive z uživanjem živil je bila ponovno proučena in ocenjena v skladu s postopki in praksami Skupnosti ob upoštevanju smernic, ki jih je objavila Svetovna zdravstvena organizacija (6). Zaradi tega je primerno določiti nove mejne vrednosti, da bi preprečili nesprejemljivo izpostavljenost potrošnikov.

(5) Morebitna akutna izpostavljenost potrošnikov navedenim pesticidom prek živil, ki lahko vsebujejo ostanke, je bila ocenjena in ovrednotena v skladu s postopki in praksami Skupnosti, ob upoštevanju smernic, ki jih je objavila Svetovna zdravstvena organizacija. Ugotovljeno je, da prisotnost ostankov pesticidov na ali pod novimi mejnimi vrednostmi ostankov ne bo imela akutnih toksičnih učinkov.

(6) Prek Svetovne zdravstvene organizacije se je Skupnost posvetovala s svojimi trgovinskimi partnerji glede novih mejnih vrednosti ostankov, njihove pripombe glede teh vrednosti pa je tudi upoštevala.

(7) Priloge k direktivam 76/895/EGS, 86/362/EGS, 86/363/EGS in 90/642/EGS je zato treba ustrezno spremeniti.

(8) Ukrepi, predvideni s to direktivo, so v skladu z mnenjem Stalnega odbora za prehransko verigo in zdravje živali –

SPREJELA NASLEDNJO DIREKTIVO:

Člen 1

V Prilogi II k Direktivi 76/895/EGS se vpisi, ki veljajo za karbaril in fenitrotion, črtajo.

Člen 2

Direktiva 86/362/EGS se spremeni:

(a) V delu A Priloge II se dodajo vrstice za oksamil, kot je določeno v Prilogi I k tej direktivi.

(b) V delu A Priloge II se vrstice za deltametrin in metidation nadomestijo z besedilom iz Priloge II k tej direktivi.

Člen 3

Direktiva 86/363/EGS se spremeni:

(a) V delu A Priloge II se doda vrstica za karbaril iz Priloge III k tej direktivi.

(b) V delu B Priloge II se vrstica za deltametrin nadomesti z besedilom iz Priloge IV k tej direktivi.

Člen 4

Direktiva 90/642/EGS se spremeni:

(a) V Prilogi II se dodajo vrstice za karbaril in oksamil, kot je določeno v Prilogi V k tej direktivi.

(b) V Prilogi II se vrstice za deltametrin, endosulfan, fenitrotion in metidation nadomestijo z besedilom iz Priloge VI k tej direktivi.

Člen 5

1. Države članice sprejmejo in objavijo zakone in druge predpise, potrebne za uskladitev s to direktivo, najpozneje 29. decembra 2006. Komisiji takoj posredujejo besedila teh predpisov in primerjalno tabelo med navedenimi predpisi in to direktivo.

Te predpise uporabljajo od 30. decembra 2006, razen določb za oksamil, ki se uporabljajo od 30. decembra 2007.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 6

Ta direktiva začne veljati dvajseti dan po objavi v Uradnem listu Evropske unije.

Člen 7

Ta direktiva je naslovljena na države članice.

V Bruslju, 28. junija 2006 Za Komisijo Markos KYPRIANOU Član Komisije

(1) UL L 340, 9.12.1976, str. 26. Direktiva, kakor je bila nazadnje spremenjena z Direktivo Komisije 2005/70/ES (UL L 276, 21.10.2005, str. 35).

(2) UL L 221, 7.8.1986, str. 37. Direktiva, kakor je bila nazadnje spremenjena z Direktivo Komisije 2006/30/ES (UL L 75, 14.3.2006, str. 7).

(3) UL L 221, 7.8.1986, str. 43. Direktiva, kakor je bila nazadnje spremenjena z Direktivo 2006/30/ES.

(4) UL L 350, 14.12.1990, str. 71. Direktiva, kakor je bila nazadnje spremenjena z Direktivo Komisije 2006/53/ES (UL L 154, 8.6.2006, str. 11).

(5) UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2006/45/ES (UL L 130, 18.5.2006, str. 27).

(6) Smernice za napoved vnosa ostankov pesticidov s hrano (revidirane), ki jih je pripravila GEMS/Program za prehrano v sodelovanju s Kodeksnim odborom za ostanke pesticidov, ki jih je objavila Svetovna zdravstvena organizacija leta 1997 (WHO/FSF/FOS/97.7).

PRILOGA I Ostanki pesticidov Mejne vrednosti v mg/kg „Oksamil 0,01 (1) (2) ŽITA (1) Označuje spodnjo mejo analitičnega določanja. (2) Označuje začasno mejno vrednost ostankov v skladu s členom 4(l)(f) Direktive 91/414/EGS: če se ta količina ne spremeni, bo postala dokončna 19. julija 2010.“

PRILOGA II Ostanki pesticidov Mejne vrednosti v mg/kg „Deltametrin 2 ŽITA Metidation 0,02 (1) ŽITA (1) Označuje spodnjo mejo analitičnega določanja.“

PRILOGA III Ostanki pesticidov Mejne vrednosti v mg/kg Za maščobo v mesu, pripravke iz mesa, drobovino in živalsko maščobo iz seznama Priloge I pod tarifnimi št. ex 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 in 1602 (1) (4) Za kravje mleko in polnomastno kravje mleko, navedeno v Prilogi I pod tarifno številko 0401; za druga živila pod tarifnimi št. 0401, 0402, 0405 00 in 0406 in 0406 v skladu z (2) (4) Za sveža jajca brez lupine, za ptičja jajca in jajčne rumenjake iz seznama Priloge I pod tarifnima št. 0407 00 in 0408 (3) (4) „karbaril 0,05 (1) 0,05 (1) 0,05 (1) (1) Označuje spodnjo mejo analitične določitve.“

PRILOGA IV Ostanki pesticidov Mejne vrednosti v mg/kg Za maščobo v mesu, pripravke iz mesa, drobovino in živalsko maščobo iz seznama Priloge I pod tarifnimi št. ex 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 in 1602 (1) (4), Za kravje mleko in polnomastno kravje mleko, navedeno v Prilogi I pod tarifno številko 0401; za druga živila pod tarifnimi št. 0401, 0402, 0405 00 in 0406 v skladu z (2) (4) Za sveža jajca brez lupine, za ptičja jajca in jajčne rumenjake iz seznama Priloge I pod tarifnima št. 0407 00 in 0408 (3) (4) „deltametrin (cis-deltametrin) (2) jetra in ledvica 0,03 (1), perutnina in perutninski proizvodi 0,1, drugo 0,5 0,05 0,05 (1) (1) Označuje spodnjo mejo analitičnega določanja. (2) Začasna MRL, veljavna do 1. novembra 2007, do revizije dokumentacije Priloge III pod 91/414/EGS in ponovne registracije pripravkov deltametrina na ravni držav članic.“

PRILOGA V Skupine in primeri posameznih živil, za katere se uporabljajo MRL Karbaril Oksamil (3) „1. Sadje, presno, sušeno ali nekuhano, konzervirano z zamrzovanjem, brez dodanega sladkorja; oreški (i) AGRUMI 0,05 (1) Grenivke Limone Limete Mandarine (vključno s klementinami in podobnimi hibridi) 0,02 (2) Pomaranče Pomela Drugo 0,01 (1) (2) (ii) LUPINARJI (oluščeni ali neoluščeni) 0,05 (1) 0,01 (1) (2) Mandeljni Brazilski orehi Indijski orehi Kostanj Kokosovi orehi Lešniki Makadamija Pekani Pinjole Pistacije Orehi Drugo (iii) PEČKATO SADJE 0,05 (1) 0,01 (1) (2) Jabolka Hruške Kutine Drugo (iv) KOŠČIČASTO SADJE 0,05 (1) 0,01 (1) (2) Marelice Češnje Breskve (vključno z nektarinami in podobnimi hibridi) Slive Drugo (v) JAGODIČJE IN DROBNO SADJE 0,05 (1) 0,01 (1) (2) (a) Namizno in vinsko grozdje Namizno grozdje Vinsko grozdje (b) Jagode (razen gozdnih) (c) Rozgasto sadje (razen gozdnega) Robide Ostrožnice Loganove maline Maline Drugo (d) Drugo drobno sadje in jagodičje (razen gozdnegaa) Borovnice Brusnice Ribez (rdeči, črni in beli) Kosmulje Drugo (e) Gozdno jagodičje in sadje (vi) MEŠANO SADJE 0,01 (1) (2) Avokado Banane Dateljni Fige Kivi Kumkvat Liči Mango Olive (namizne) 5 Olive (za olje) 5 Papaja Pasijonka Ananas Granatno jabolko Drugo 0,05 (1) 2. Zelenjava, sveža ali nekuhana, zamrznjena ali posušena (i) ZELENJAVA – KORENOVKE IN GOMOLJNICE 0,05 (1) 0,01 (1) (2) Rdeča pesa Korenček Kasava Gomoljna zelena Hren Topinambur Pastinak Peteršiljev koren Redkev Črni koren Sladki krompir Podzemna koleraba Repa Jam Drugo (ii) ZELENJAVA – ČEBULNICE 0,05 (1) 0,01 (1) (2) Česen Čebula Šalotka Spomladanska čebula Drugo (iii) ZELENJAVA – PLODOVKE (a) Razhudnikovke Paradižniki 0,5 0,02 (2) Paprika 0,02 (2) Jajčevci 0,02 (2) Bamija, oslez Drugo 0,05 (1) 0,01 (1) (2) (b) Bučnice z užitno lupino 0,05 (1) Kumare 0,02 (2) Kumarice za vlaganje 0,02 (2) Bučke 0,03 (2) Drugo 0,01 (1) (2) (c) Bučnice z neužitno lupino 0,05 (1) 0,01 (1) (2) Melone Buče Lubenice Drugo (d) Sladka koruza 0,01 (1) (2) (iv) ZELENJAVA – KAPUSNICE 0,05 (1) 0,01 (1) (2) (a) Cvetoče kapusnice Brokoli Cvetača Drugo (b) Glavnate kapusnice Brstični ohrovt Glavnato zelje Drugo (c) Listnate kapusnice Kitajsko zelje Listni ohrovt Drugo (d) Kolerabica (v) LISTNA ZELENJAVA IN PRESNA ZELIŠČA 0,05 (1) 0,01 (1) (2) (a) Solata in podobno Kreša Motovilec Solata Endivija Rukola Listi in stebla kapusnic Drugo (b) Špinača in podobno Špinača Blitva Drugo (c) Vodna kreša (d) Radič vitlof (e) Zelišča Krebuljica Drobnjak Peteršilj Listi zelene Drugo (vi) ZELENJAVA – STROČNICE (sveže) 0,05 (1) 0,01 (1) (2) Fižol (s stroki) Fižol (brez strokov) Grah (s stroki) Grah (brez strokov) Drugo (vii) STEBELNA ZELENJAVA (presna) 0,05 (1) 0,01 (1) (2) Špargelj Kardij Belušna zelena Koromač Artičoka Por Rabarbara Drugo (viii) GOBE 0,05 (1) 0,01 (1) (2) (a) Gojene gobe (b) Divje gobe 3. Stročnic – suho zrnje 0,05 (1) 0,01 (1) (2) Fižol Leča Grah Drugo 4. Oljnice – seme 0,05 (1) 0,02 (1) (2) Laneno seme Zemeljski oreški Makovo seme Sezamovo seme Sončnično seme Seme oljne ogrščice Soja Gorčično seme Bombaževo seme Konopljino seme Drugo 5. Krompir 0,05 (1) 0,01 (1) (2) Rani krompir Pozni krompir 6. Čaj (listi in stebla, posušeni, fermentirani ali drugače obdelani, iz listov Camellia sinensis ) 0,1 (1) 0,02 (2) 7. Hmelj (sušen), vključno s hmeljnim granulatom in nekoncentriranim prahom 0,1 (1) 0,02 (2) (1) Označuje spodnjo mejo analitičnega določanja. (2) Označuje začasno mejno vrednost ostankov v skladu s členom 4(l)(f) Direktive 91/414/EGS: če se ta količina ne spremeni, bo postala dokončna 19. julija 2010. (3) Začasna MRL, veljavna do 1. januarja 2008 do predložitve preskusnih podatkov.“